કર્ણાટકના મુખ્યમંત્રી પદની શપથ પૂર્વે જેડીએસ નેતા એચડી કુમારસ્વામીએ સોમવારે સાંજે દિલ્હીમાં કોંગ્રેસના અધ્યક્ષ રાહુલ ગાંધી અને સોનિયા ગાંધી સાથે મુલાકાત કરી હતી. આ મુલાકાત દરમિયાન ગઠબંધન સરકાર રચવા માટે ચર્ચા પણ થઈ હતી. 20 મિનિટની મુલાકાત બાદ કુમારસ્વામીએ પત્રકારોને જણાવ્યું કે અહીં કોઈ સોદાબાજી નથી અમે સાથી મળીને કામ કરીશું. તેમણે જણાવ્યું કે કોંગ્રેસ-જેડીએસ કર્ણાટકમાં સ્થિર સરકાર બનાવશે.